Ruhan du Toit neem nr. 1-posisie in op Top-20Posduif (Foto: Verskaf)) Ruhan du Toit, voorheen van Touch of Class, neem hierdie week se nr. 1-posisie in met sy debuut enkelsnit as solo-kunstenaar, “As jy dink jy weet”. Die groep, Posduif, betree die week se Top-20 op nr. 19. Dit is dieselfde groep ouens van die populêre Engelse groep, Rubber Duc. Oor die liedjie het die hoofsanger, James Boland vroeër aan Maroela Media gesê hy het die liedjie, “Laat val die water”, geskryf toe die Kaap in die middel van die droogtekrisis was. “Laat val die water” kom uit die pen van kitaarspeler Nick Jordaan en hoofsanger James Boland. Die lied is deur Brendan Campbell, Hugo Ludik en Vaughan Gardiner vervaardig. In vandeesweek se Maroela Media Afrikaanse Top-20 is daar vyf snitte wat styg, agt wat daal, een nuwe lied wat die week se Top-20 betree en ses wat onveranderd bly.